stanford-oval/wikipedia huggingface dataset:
ג'ואן קולינס
קריירה > עיסוקים נוספים > מוזיקה

ב-1959 ביצעה במהלך טקס האוסקר את השיר "It's Great Not To Be Nominated", ביחד עם אנג'לה לנסברי ודנה וינטר. ב-1962 שרה את השיר "Let's Not Be" בסרט "הדרך להונג קונג" עם בינג קרוסבי ובוב הופ. ב-1963 חברה לפיטר סלרס ולמי שהיה אז בעלה אנתוני ניולי, והשלושה הוציאו אלבום בשם "Fool Britannia", שזכה להצלחה והגיע ל"עשרת הגדולים" במצעד האלבומים הבריטי.
ב-1983, במסגרת פרק בסדרה "שושלת", היא שרה את השיר "The Boys in the Back Room", שבוצע במקור על ידי מרלן דיטריך בשנות ה-30. ב-1986, במסגרת הופעתה במיני סדרה "מונטה קרלו", ביצעה את "The Last Time I Saw Paris". עוד בשנות השמונים, היא הוציאה סינגל של הופעה חיה שהוקלטה בהולנד, שבה היא מצטטת את שירו של ג'ון לנון "Imagine", בליווי התזמורת הסימפונית של לונדון.
ב-2001 הופיעה בוידאו קליפ לשירה של להקת Badly Drawn Boy ‏"Pissing in the Wind".
קריירה > עיסוקים נוספים > פרסומות

לאורך הקריירה הופיעה קולינס בפרסומות רבות. בתחילת שנות השבעים החלה להופיע בפרסומות בטלוויזיה ובעיתונים ל"בריטיש איירווייז", והמשיכה לפרסם את חברת התעופה במשך יותר משלושה עשורים. באמצע שנות השמונים פרסמה את משקה הג'ינג'ר אייל של קנדה דריי ואת סניו, והייתה הפרזנטורית של הבושם "Scoundrel" של רבלון. בעשור הראשון של המאה ה-21 הופיעה בפרסומות בטלוויזיה הבריטית למרקס אנד ספנסר, למצלמות של חברת אולימפוס, למותג האופנה האמריקאי Old Navy ולרשת מלונות מריוט.
קריירה > עיסוקים נוספים > עבודת צדקה

קולינס הביעה לאורך השנים תמיכה פומבית במספר מטרות צדקה. ב-1982 הופיעה בפני הקונגרס האמריקאי ודיברה על הצורך בהגדלת מימונם של מחקרים נוירולוגים. ב-1988 קיבלה את אות הכבוד הגבוה ביותר שמעניקה הקרן הבינלאומית למען ילדים עם לקויות למידה, כהוקרה על תמיכתה רבת השנים בפעילות הקרן. באותה שנה נחנך אגף חדש על שמה בבית החולים לילדים של מישיגן. ב-1990 מונתה כחברת כבוד באגודה הלאומית הבריטית למניעת התאכזרות לילדים. ב-1994 קיבלה פרס על מפעל חיים מהאגודה לחקר סרטן השד בבריטניה, על תרומתה להגברת המודעות לסרטן השד בבריטניה. ב-2003 פרסה את חסותה על ההוספיס לילדים "Shooting Star" בבריטניה, ובמקביל המשיכה לתמוך במספר ילדים מאומצים בהודו, דבר שנהגה לעשות במשך מעל 25 שנים.
קריירה > עיסוקים נוספים > תואר אבירות

ב-1997 הוענק לקולינס על ידי המלכה אליזבת תואר האבירות הבריטי OBE, כהוקרה על תרומתה לתרבות ועל פעילות הצדקה שלה.
קריירה > חייה האישיים

קולינס הייתה נשואה חמש פעמים. ב-24 במאי 1952 נישאה לשחקן האירי מקסוול ריד. השניים התגרשו ב-1956. בסוף שנות ה-50 ניהלה רומן של שנה וחצי עם וורן בייטי, במהלכו השניים היו מאורסים לזמן קצר וקולינס עברה הפלה. ב-27 במאי 1963 קולינס התחתנה עם הזמר, השחקן והמלחין האנגלי אנתוני ניולי. לה ולניולי נולדו שני ילדים: בת בשם טארה סינארה ניולי ובן בשם אלכסנדר אנתוני ניולי. קולינס וניולי התגרשו ב-1970. במרץ 1972 קולינס נישאה לאיש העסקים ומפיק הסרטים האמריקאי רון קאס. במסגרת נישואיהם נולדה ילדתה השלישית של קולינס, קייטי קאס. קולינס וקאס התגרשו ב-1983, אולם הם נשארו בקשר קרוב עד למותו של קאס ממחלת הסרטן ב-1986. ב-3 בנובמבר 1985, בשיא הצלחתה של הסדרה "שושלת", קולינס נישאה לזמר השוודי פיטר הולם, בטקס שנערך בלאס וגאס. הם התגרשו ב-25 באוגוסט 1987, לאחר הליכי גירושים ארוכים ומתוקשרים. לאחר הגירושים עזבה קולינס את לוס אנג'לס וחזרה להתגורר בלונדון. ב-17 בפברואר 2002 התחתנה בלונדון עם בעלה החמישי, פרסי גיבסון, מנהל חברת תיאטרון הצעיר ממנה ב-32 שנים.
פילמוגרפיה נבחרת > קולנוע

ליידי גודייבה רוכבת שוב (1951)
לילות דקמרון (1953)
Our Girl Friday ‏(1953)
Land of the Pharaohs ‏(1955)
The Girl in the Red Velvet Swing ‏(1955)
The Opposite Sex ‏(1956) המין הנגדי
אי בשמש (1957)
הבראבדוס (1958)
The Road to Hong Kong ‏(1962)
Tales from the Crypt ‏(1972)
I Don't Want to Be Born ‏(1975)
ממלכת הנמלים (1977)
The Big Sleep ‏(1978)
מכת שמש (1979)
The Clandestine Marriage ‏(1999)
הפלינטסטונס: ויוה רוק וגאס (2000)
Saving Santa‏ (2013) - דיבוב
The Time of Their Lives ‏(2017)
פילמוגרפיה נבחרת > טלוויזיה

שושלת (1981-1989)
חטאים (מיני סדרה, 1986)
Annie: A Royal Adventure!‏ (1995, סרט טלוויזיה של ABC)
Pacific Palisades (מיני סדרה, 1997)
קבלו את ג'ואן קולינס, BBC‏, 2022
פילמוגרפיה נבחרת > טלוויזיה > תפקידי אורח בולטים

מסע בין כוכבים (פרק אחד, 1967)
משימה בלתי אפשרית (פרק אחד, 1969)
סטארסקי והאץ' (פרק אחד, 1977)
ספינת האהבה (פרק אחד, 1983)
רוזאן (פרק אחד, 1993)
ויל וגרייס (פרק אחד, 2000)
מלון בבילון (פרק אחד, 2006)
נשות הכדורגלנים (2 פרקים, 2006)
לקריאה נוספת

אוטוביוגרפיות:
Joan Collins (1978), Past Imperfect: An Autobiography, Simon and Schuster; Book Club, ASIN B00443S21S
Joan Collins (1996), Second Act: An Autobiography, St. Martin's Press, ASIN B000OTZ2IC
ג'ואן קולינס: כל האמת . הוצאת מודן/שרה פרידמן, 1986. מאנגלית: דפנה לוי.
ביוגרפיות:
John Kercher (1984), Joan Collins, Gallery Books, ISBN 0831715006
Robert Levine (1985), Joan Collins, Superstar: A Biography, Dell Publishing, ISBN 0440143993
Jay David (1988), Inside Joan Collins: A Biography, Carroll & Graf Publishers, ASIN: B002M8ODU6
Graham Lord (2007), Joan Collins: The Biography of an Icon, Orion, ISBN 9780752893501
הערות שוליים

↑   אורי קליין, ג'ואן קולינס בת ה-89 עדיין אגדה, באתר הארץ, 23 במרץ 2022
| פרס גלובוס הזהב לשחקנית הטובה ביותר בסדרת דרמה |
| --- | --- | --- |
| 1969‏-1980 | לינדה קריסטל (1969) • פגי ליפטון (1970) • פטרישה ניל (1971) • גייל פישר (1972) • לי רמיק (1973) • אנג'י דיקנסון (1974) • לי רמיק (1975) • סוזן בלייקלי (1976) • לסלי אן וורן (1977) • רוזמרי האריס (1978) • נטלי ווד (1979) • יוקו שימאדה (1980) |  |
| 1981‏-2000 | לינדה אוונס/ברברה בל גדס (1981) • ג'ואן קולינס (1982) • ג'יין ויימן (1983) • אנג'לה לאנסברי (1984) • שרון גלס (1985) • אנג'לה לאנסברי (1986) • סוזן דיי (1987) • ג'יל אייקנברי (1988) • אנג'לה לאנסברי (1989) • שרון גלס/פטרישיה ווטיג (1990) • אנג'לה לאנסברי (1991) • רג'ינה טיילור (1992) • קתי בייקר (1993) • קלייר דיינס (1994) • ג'יין סימור (1995) • ג'יליאן אנדרסון (1996) • כריסטין לאטי (1997) • קרי ראסל (1998) • אידי פאלקו (1999) • סילה וורד (2000) |  |
| 2001-היום | ג'ניפר גארנר (2001) • אידי פאלקו (2002) • פרנסס קונרוי (2003) • מרישקה הרגיטאי (2004) • ג'ינה דייוויס (2005) קירה סדג'וויק (2006) • גלן קלוז (2007) • אנה פקווין (2008) • ג'וליאנה מרגוליס (2009) • קייטי סגל (2010) • קלייר דיינס (2011) • קלייר דיינס (2012) • רובין רייט (2013) • רות וילסון (2014) • טראג'י פ. הנסון (2015) • קלייר פוי (2016) • אליזבת מוס (2017) • סנדרה או (2018) • אוליביה קולמן (2019) • אמה קורין (2020) • מקיילה ג'יי רודריגז (2021) • זנדאיה (2022) • שרה סנוק (2023) |  |
| --- | --- |
בקרת זהויות :  NLI: 987007303498705171  PLWABN: 9810578097105606  BIBSYS: 90148005  BNE: XX935090  BnF: cb120584204 (data)  CiNii: DA0328528X  GND: 11881883X  ISNI: 0000 0001 0918 1555  LCCN: n78076855  LNB: 000006056  MusicBrainz: 78a88e05-623f-4e4b-9ff2-e55a3b5effbc  NKC: xx0003390  NLA: 36515526  NLG: 75677  NLK: KAC199605465  NSK: 000168814  NTA: 070980780  SELIBR: 182057  SNAC: w66q2j43  SUDOC: 028829166  VIAF: 77112357   WorldCat (עם VIAF): 77112357 
ג'ואן קולינס, 2010
ג'ון לנגנוס

| --- | --- |

לנגנוס במונדיאל 1930 באורוגוואי
 מידע אישי
 לידה:  9 בדצמבר 1891 אנטוורפן, בלגיה
 פטירה:  1 באוקטובר 1952  (בגיל 60) אנטוורפן, בלגיה 
 שם מלא:  יוהנס יוליאנוס לנגנוס
 
ג'ון לנגנוס (בצרפתית: John Langenus; ‏9 בדצמבר 1891 – 1 באוקטובר 1952) היה שופט כדורגל בלגי, ששפט בטורנירי גביע העולם בשנות ה-30. ידוע בעיקר כמי ששפט את גמר מונדיאל 1930.
קריירת שיפוט

הטורניר הגדול הראשון בו שפט היה אולימפיאדת 1928. הוא ניהל את משחק שמינית הגמר בו אורוגוואי ניצחה 2–0 את המארחת הולנד וקיבל את הכבוד במשחק על מדליית הארד בו איטליה הביסה 3–11 את מצרים.
גולת הכותרת בקריירה שלו הייתה במונדיאל 1930 שהיה לראשון ונערך באורוגוואי. הוא שפט ארבעה משחקים כששניים מתוכם היו ה-1–6 של ארגנטינה נגד ארצות הברית בחצי הגמר והגמר בין היריבות אורוגוואי לארגנטינה. לפני פתיחת הגמר לנגנוס התעקש על כך שכל 60,000 הצופים ייבדקו אם הם מחזיקים בנשק, ולאחריה נמצאו והוחרמו כ-1,600 אקדחים. המארחת ניצחה בסיום בתוצאה 2–4 וזכתה בגביע. שנתיים אחר כך בדצמבר 1932 ניהל גם את הניצחון 3–4 של אנגליה על "נבחרת הפלא" האוסטרית, ועליו אמר שחווה את קרב הכדורגל הטוב ביותר שנערך בסטמפורד ברידג'.
אף על פי שהיה אחד השופטים הבכירים באירופה הוא הורשה לשפוט רק משחק אחד במונדיאל 1934, בניצחון 1–2 של צ'כוסלובקיה על רומניה. הופעתו האחרונה בטורניר גדול היה בתיקו 1–1 של גרמניה הנאצית ושווייץ במונדיאל 1938 ובמשחק על המקום השלישי בו ברזיל ניצחה 2–4 את שוודיה. לנגנוס שפט את משחקו האחרון ביוני 1939 שהיה ל-64 שלו בסך הכל בין נבחרות. עד 1944 עדיין היה פעיל בליגה הבלגית ולאחר הפרישה כתב שלושה ספרים. אוטוביוגרפיה שנקראת "שורק בעולם" ושתי עבודות נוספות הקשורות לכדורגל.
גלסון פרננדס

גלסון דה קונסיסו טבארס פרננדס (בפורטוגזית: Gélson da Conceição Tavares Fernandes; נולד ב-2 בספטמבר 1986 בפראיה שבכף ורדה) הוא כדורגלן עבר שווייצרי ששיחק בעמדת הקשר האחורי. הוא ידוע בעיקר בשמו הפרטי. גלסון הוא בן דודו של מנואל פרננדש.
קריירה

פרננדס נולד וגדל בכף ורדה שמול חופי מערב אפריקה. פרננדס החל את הקריירה שלו בקבוצת פ.צ. סיון בגיל 9, ובשנת 2004 התקדם לקבוצה הבוגרת. במשך שלוש שנים הוא השתתף ב-99 משחקים והבקיע שער אחד, וב-2007 עבר למנצ'סטר סיטי מהפרמייר ליג. בשנת 2009 עבר לסנט אטיין מליגת העל הצרפתית. בקיץ 2010 הושאל לקייבו עד לסוף העונה.
לאחר תקופות השאלה גם בלסטר סיטי מנצ'מפיונשיפ ואודינזה, חתם נלסון פרננדס ב-3 ביולי 2012 על חוזה לארבע שנים עם ספורטינג ליסבון הפורטוגלית. ב-5 באוגוסט 2014 חתם בקבוצת סטאד ראן הצרפתית לארבע שנים.
בקיץ 2017 הצטרף גלסון פרננדס לאיינטרכט פרנקפורט מהבונדסליגה.
ב-14 במאי 2020 הודיע פרננדס כי יפרוש ממשחק בתום העונה.
קריירה > נבחרת שווייץ

נכון ליולי 2012 רשומים לזכותו 37 הופעות ושני שערים במדי נבחרת שווייץ. את שער הבכורה בנבחרת כבש בניצחון 0-2 על נבחרת מולדובה ב-28 במרץ 2009. את שערו השני כבש במשחק הניצחון נגד ספרד במסגרת מונדיאל 2010 שנערך בדרום אפריקה.
צ'ילגה

| --- | --- |
 מדינה:  אתיופיה אתיופיה
 מדינה:  אמהרה אמהרה
 מחוז:  צפון גונדר
 בירת הנפה:  אייכל
 שטח:  3,071.65 קמ"ר
 אוכלוסייה:  ‏
  ‑ בנפה:  221,462 (2007)
  ‑ צפיפות:  72.10 נפש לקמ"ר (2007)
 קואורדינטות:  12°45′00″N 36°40′00″E﻿ / ﻿12.75°N 36.6667°E﻿ / 12.75; 36.6667 
 אזור זמן:  UTC +3
  מפת מיקום  מפה מפורטת   (למפת אתיופיה מוגדלת) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיצ'ילגה(למפת אתיופיה רגילה) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיצ'ילגה  he tabBackground:;tabBorder:#aaa;defaultTab:0;
 
צ'ילגה (באמהרית: ጭልጋ) היא נפה בצפון-מערב אתיופיה ונכללת בתוך מדינת אמהרה. הנפה גובלת בנפת טקוסה בדרומה, בנפת מתמה במערבה, בנפת ארמצ'הו תחתית בצפונה, בנפת ארמצ'הו עלית בצפון-מזרחה ובנפת דמביה במזרחה. הנפה נקראת על שם העיירה הראשית צ'ילגה (המוכרת גם בשם אייקל), נקודת עצירה חשובה בדרך המסחר ההיסטורית בין גונדר לסודאן.היא מוזכרת בכרוניקת הקיסר סוסניוס  בתחילת המאה ה-17.
הגובה בנפת צ'ילגה נע בין אלף לאלף וחמש מאות מטרים מעל פני הים. נהר העטברה נמנה עם הנהרות הזורמים בנפה. כחמישית מפני השטח של צ'ילגה מיוערים וחמישית נוספת ראויה לעיבוד חקלאי.
סטטיסטיקה

על פי נתוני הסוכנות המרכזית לסטטיסטיקה האתיופית לשנת 2007 האוכלוסייה מנתה 221,462 נפשות שרק 9.37% מהם חיים בערים. שטחה של הנפה היא 3,071.65 קמ"ר וצפיפות האוכלוסייה עומדת על 72.10 נפש לקמ"ר.
בנתונים הסטטיסטים משנת 1994 האוכלוסייה מנתה 166,086 נפש כאשר הרוב המכריע (68.65%) הוא אמהרי ולצידו מיעוט כמנתי (30.77%).
הערות שוליים

↑  Ethiopia-Sudan Power Systems Interconnection Project, ESIA Final Report, 2006, עמוד 55, באתר תאגיד הפקת החשמל האתיופי
↑  Census 2007 Tables: Amhara Region, Tables 2.1, 2.4, 2.5, 3.1, 3.2 and 3.4.(הקישור אינו פעיל)
↑  1994 Population and Housing Census of Ethiopia: Results for Amhara Region, Vol. 1, part 1, Tables 2.1, 2.7, 2.10, 2.13, 2.17, Annex II.2 (accessed 9 April 2009)  (הקישור אינו פעיל)
צמצם שדה

צמצם השדה הוא הרכיב במערכת אופטית הקובע את שדה הראיה של המערכת. הדמייתו של צמצם השדה במרחב העצם הוא חלון הכניסה, והדמייתו במרחב הדמות הוא חלון היציאה.
מציאת צמצם השדה

כדי למצוא את צמצם השדה במערכת אופטית, אנו צריכים לדעת מיהו  אישון הכניסה, נשלח ממרכז אישון הכניסה (נק' החיתוך של אישון הכניסה עם הציר האופטי) קרניים אל שאר רכיבי המערכת במרחב העצם - הרכיב שיוצר את הזווית הקטנה ביותר הוא יהיה חלון הכניסה. הרכיב שידמה אותו יהיה צמצם השדה (במידה והוא הרכיב עצמו - הוא יהיה גם חלון הכניסה וגם צמצם השדה), ההדמיה של צמצם השדה למרחב הדמות (בדרך כלל ימינה) תהיה חלון היציאה.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
צמצם תאורה

צמצם תאורה הא הרכיב האופטי במערכת הקובע את כמות האור במערכת. הדמייתו במרחב העצם היא אישון הכניסה, והדמייתו במרחב הדמות היא אישון היציאה. מלבד צמצם התאורה, במערכת קיים גם צמצם שדה שהוא הרכיב הקובע את שדה המערכת.
מציאת צמצם התאורה

כדי למצוא את צמצם התאורה במערכת אופטית, אנו נדרשים להבחין בין 2 סוגי מערכות: מערכות לעצם קרוב ומערכות לעצם רחוק.
עבור מערכות עצם רחוק אנו מניחים שקרני האור מגיעות במקביל, ואילו עבור מערכות עצם קרוב קרני האור אינן מקבילות אלא בעלות זווית כלשהי.
השלב הראשון במציאת צמצם התאורה הוא להדמות את כל הרכיבים של המערכת למרחב העצם (בדרך כלל הדמיה שמאלה).
לאחר מכן, עבור מערכות עצם רחוק אנו ניקח את הרכיב במרחב העצם בעל הקוטר הקטן ביותר (כיון שהקרניים מקבילות - הרכיב הקטן ביותר הוא זה שיגביל אותנו). ועבור מערכת עצם קרוב - נשלח קרניים מהעצם אל קצות הרכיבים במרחב העצם - ואנו נבחר את הרכיב בעל הזווית הקטנה ביותר.
הרכיב שבחרנו בשלב זה הוא אישון הכניסה. במידה והוא רכיב ממשי - אזי הוא גם יהיה צמצם התאורה. במידה והוא הדמיה צמצם התאורה יהיה הרכיב שאותו הדמנו כדי לקבל את אישון הכניסה.
לאחר שמצאנו את צמצם התאורה, אנו נרצה למצוא את אישון היציאה - כלומר הרכיב במרחב הדמות שאחראי על כמות האור שתצא מהמערכת. כדי למצוא אותו אנו צריכים להדמות את צמצם התאורה למרחב הדמות (בדרך כלל ימינה) וההדמיה תהיה אישון היציאה, במידה ולא ניתן להדמות את צמצם התאורה, כיון שהוא הרכיב האחרון במערכת - צמצם התאורה יהיה גם אישון היציאה.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
גוזמה

גוזמה היא תיאור של המציאות שיש בו הגזמה ולעיתים תיאור מעשים בלתי אפשריים, שברור שלא קרו. מי שמרבה לספר גוזמאות קרוי גוזמאי או בעל גוזמה.
הברון מינכהאוזן

בתרבות אירופה התפרסם הברון מינכהאוזן במאה ה-18 כגוזמאי, לאחר שהצטרף לצבא הרוסי והשתתף בשתי מערכות כנגד הטורקים. כשחזר לביתו, סיפר שורה של סיפורים מדהימים ויוצאים מגדר הרגיל אודות הרפתקאותיו, כביכול.
כמה מסיפורי הברון, כפי שסופרו לאחר מכן על ידי אחרים, כללו רכיבה על כדור תותח, מסע אל הירח, היחלצות מביצה בעזרת משיכת שיערו שלו, סוסו שנחצה בעוד הוא ממשיך לרכב על חלקו הקדמי, המנגינות שקפאו בחצוצרה ונשמעו רק כאשר הפשירו לאחר מכן, טיול לירח על שתיל אפונה, צבי שמצמיח עץ דובדבנים מקרניו ועוד.
סיפור לדוגמה:
ביהדות

בספרות חז"ל ישנה התייחסות לדברי גוזמה שנאמרו במקרא במשנה ובתלמוד. כך שלדוגמה, התיאור המקראי של המרגלים על ה"עָרִים גְּדֹלֹת וּבְצוּרֹת בַּשָּׁמָיִם" שראו בארץ כנען, דבר שלא ייתכן, הם דברי גוזמה
דוגמה נוספת בדברי המשנה במסכת תמיד המתארת את ה"תפוח" שהיה על מזבח העולה שבו היה מצבור גדול של אפר, שהגיע לממדים עצומים של עד כשלוש מאות כור, רבא בתלמוד עמד על כך שמדובר בדברי גוזמה, שכן נפח במידה זו גדול מכל שטח המזבח. 
דוגמאות נוספות מובאות בתלמוד:
אמר רבי אמי: דברה תורה לשון הבאי, דברו נביאים לשון הבאי, דברו חכמים לשון הבאי.
דברו חכמים לשון הבאי - הא דאמרן (=התפוח),
דברה תורה לשון הבאי - עָרִים גְּדֹלֹת וּבְצוּרֹת בַּשָּׁמָיִם (ספר דברים, פרק א', פסוק כ"ח),
דברו נביאים לשון הבאי - וַתִּבָּקַע הָאָרֶץ בְּקוֹלָם (ספר מלכים א', פרק א', פסוק מ')
כמו כן מפורסם האמורא רבה בר בר חנה, בן המאה השלישית, בגוזמאות שסיפר, המופיעות במסכת בבא בתרא פרק חמישי "המוכר את הספינה". מגוזמאותיו:
"אני ראיתי ראם בן יומו שהיה כהר תבור, ואורך צווארו שלוש פרסאות, ובית מרבעת ראשו פרסא וחצי. הטיל גללים וסתם את הירדן" (מסכת בבא בתרא עג.)
"אני ראיתי צפרדע שהייתה כמגדל הגרוניא (מגדל מסוים). בא תנין ובלעה. בא עורב ובלע את התנין ועלה וישב בראש האילן. בוא וראה כמה גדול כוחו של אותו אילן. 
 אמר רב פפא בר שמואל:'אלמלא הייתי שם, לא הייתי מאמין'" (שם)
"פעם אחת היינו מהלכים בספינה וראינו דג שעלה חול על גבו וקנים גדלים עליו. סבורים היינו – יבשה היא. עלינו ואפינו ובשלנו על גבו. כשחם גבו של הדג – נתהפך... ואלמלא הייתה הספינה קרובה – היינו טובעים" (שם)
"פעם אחת היינו מהלכים בספינה. הלכה הספינה בין סנפיר לסנפיר של דג אחד שלושה ימים ושלושה לילות... שמא תאמר הספינה לא הייתה קלה בהליכתה ? ... כשהפרש זרק חץ אחריה הקדימתו" (שם).
הרמב"ם והוגים נוספים, סבורים שבסיפורי הגוזמאות המובאים בתלמוד, טמון תורת הסוד היהודית.
ראו גם

הגזמה
ילקוט הכזבים
הערות שוליים

↑  תלמוד בבלי, מסכת תמיד, דף כ"ט, עמוד א'
↑  משנה, מסכת תמיד, פרק ב', משנה ב'
↑  תלמוד בבלי, מסכת חולין, דף צ', עמוד ב'
↑  במסכת חולין ותמיד, שם
↑  כך לדברי הריא"ז, במסכת סנהדרין פרק ז, הלכה ב, אות כב. הובאו דבריו בספר שלטי הגיבורים, מסכת עבודה זרה דף ו מדפי הרי"ף.
↑  הקדמתו לפרק חלק.
| --- | --- |
בקרת זהויות :  NLI: 987007558314405171  LCCN: sh85132109 
בול דואר גרמני, המציג את אחת מגוזמאותיו של הברון מינכהאוזן
קאסד

פצצה מונחית "קאסד" ביום הצגתה לתקשורת
קאסד (מפרסית: שליח) הוא שמה של פצצה מונחית מתוצרת איראן, שהוצגה כדגם החל משנת 2006. ב-26 באוגוסט 2007 ניתן לה פרסום רב על ידי כלי התקשורת באיראן, שם הוצגה כ"פצצה חכמה" מתוחכמת. ניכר בצורתה של הפצצה כי היא מהווה העתק של הפצצה האמריקנית GBU-15. לטענת צבא איראן, מטוסי F-5 ו-F-4 פנטום יכולים לשאת את הפצצה.
ניתוח של התמונות שהתפרסמו על ידי כלי התקשורת האיראניים מעלה, כי ייתכן וההודעה על הכנסת הפצצה לייצור סדרתי אינה נכונה, וכי מרכיבים של הפצצה לקוחים מאמצעי לחימה אחרים (כך למשל, נראה כי ראש הביות של הפצצה לקוח מטיל האוויר קרקע האמריקני AGM-65 מאבריק, המצוי בידי איראן).
כלי התקשורת באיראן, שדיווחו על הכנסת הפצצה לייצור סדרתי, ציינו כי משקלה הוא 900 ק"ג.
סרטון וידאו המתאר ניסויים בפצצה הופץ על ידי איראן, ובו נראית הטלה שלה ממטוס F-4 פנטום של חיל האוויר האיראני. בסרטון נראית פגיעה של הפצצה ליד המטרה המיועדת, ובצילומי מצלמת ההנחיה שלה נראית החטאה של מטרים אחדים.
ראו גם

נשק מונחה
גלנליווט

| --- | --- |

 נתונים כלליים
 מייסדים:  ג'ורג' סמית
 תקופת הפעילות:  1824–הווה (כ־200 שנה) 
 קואורדינטות:  57°20′52″N 3°20′12″W﻿ / ﻿57.3477°N 3.33655°W﻿ / 57.3477; -3.33655 
 משרד ראשי:  ספייסייד סקוטלנד סקוטלנד
 מוצרים עיקריים:  סינגל מאלט ויסקי
  
 www.theglenlivet.com
 he
 
גלנליווט (The Glenlivet) הוא ויסקי סקוטי סינגל מאלט המיוצר במזקקת "דה גלנליווט" בספייסייד שבצפון מזרח הרמה הסקוטית.
היסטוריה

בתחילת המאה ה-19 הוחלט על מיסוי האלכוהול בסקוטלנד, לכן פעלו יצרני הויסקי באופן בלתי חוקי. אחד מהם היה חקלאי בשם ג'ורג' סמית.
ב-1823 חוקק הדוכס מגורדון (Duke of Gordon) חוק מיסוי חדש, לפיו תמורת תשלום מס ניתן להוציא רישיון חוקי לייצור אלכוהול. סמית ביקש רישיון, אותו קיבל כעבור שנה, היה לראשון שהורשה לזקק ויסקי חוקי, והקים את המזקקה בעמק (glen) הנהר ליווט, שהוא ממקורות הנהר ספיי. למזקקה ולויסקי קרא "גלנליווט".
כבעל רישיון החל לייצר ולמכור ויסקי בכמות גדולה. שכניו, בעלי המזקקות הבלתי חוקיות, החליטו לשרוף את המזקקה שלו, אך הוא הגן על עצמו  ועל עסקו, באמצעות שני אקדחים.
ב-1858 הוקמה מזקקה חדשה, גדולה ומודרנית בצמוד למסילת רכבת וכך שופרה מערכת ההפצה של הויסקי.
מזקקות ויסקי שכנות בעמק הנהר ליווט החלו להשתמש אף הם בשם "גלנליווט", ואף זכו בהכרת בית המשפט לשימוש בשם זה,  עד שב-1884 השיג ג'ון גורדון סמית, נכדו של ג'ורג' סמית, את אישור בית המשפט להיות המזקקה היחידה שיכולה לשאת את השם "The Glenlivet".
המזקקה פעלה באופן רציף משך כל השנים, מלבד בתקופת מלחמות העולם, בהן נוצר מחסור בשעורה.
ב-1958, עלתה המזקקה באש, אך שופצה במהירות וייצור הויסקי לא פסק.
ייצור

מלבד הלתת, העשוי משעורה, מיוצר הויסקי ממי באר עשירים במינרלים, העוברים סינון טבעי באדמות גרניט וכבול, ותהליך היישון הדרגתי ואיטי בחביות עץ אלון, באתר המזקקה הנמצאת בגובה 275 מטר מעל פני הים, באזור בעל טמפרטורות נמוכות ואוויר נקי.
בשנת 1853, פותחה שיטת הזיקוק הרציף, והוכנסה לשימוש במזקקה.
מותגים

The Glenlivet Founder's Reserve
The Glenlivet 12 Year Old
The Glenlivet 15 Year Old French Oak Reserve
The Glenlivet Nàdurra 16 Year Old
The Glenlivet 18 Year Old
The Glenlivet Archive 21 Year Old
The Glenlivet XXV 25 Year Old
הערות שוליים

↑  בעברית נפוץ ומקובל השימוש בשם "גלנליווט" בהשמטת הקידומת "The"
↑  גיא גיסר‏, הראשון שעורבב, באתר וואלה, 10 במרץ 2005
↑  אתר היבואן, חברת טמפו משקאות
| --- | --- |
בקרת זהויות :  LCCN: n2004140677  NKC: xx0134403  VIAF: 144455749   WorldCat (עם VIAF): 144455749 
ויסקי גלנליווט ביישון משתנה
גמדות איים

זיקונית ננסית מצפון מדגסקר, בהשוואה לגודלה של אצבע אנושית. זהו הזוחל הקטן בעולם.
גולגולת של אירופזאורוס.
שלד של ממותת כרתים גמדית, שהתגלה בכרתים.
אנואה השפלה
אמו אי הקנגורו
הומו פלורסיינסיס
גמדוּת איים (באנגלית: Insular dwarfism) היא סוג של גמדות פילוגנטית. בשונה מזנים שמוזערו בברירה מלאכותית, זהו תהליך של מזעור אבולוציוני טבעי בגודל של בעלי חיים גדולים - בדרך כלל היונקים - כאשר מרחב המחיה של האוכלוסייה שלהם מוגבל לסביבה קטנה, בעיקר באיים.
תהליך זה עשוי להתרחש לא רק באיים, אלא גם במצבים אחרים בהם המערכת האקולוגית מבודדת ממקורות חיצוניים ומרבייה חיצונית. התהליך עשוי להתרחש במערות, נאות מדבר, עמקים והרים מבודדים. גמדות איים היא מקרה קצה של "חוק האי", אשר טוען כי כאשר בעלי החיים אשר חיו ביבשת, עוברים לחיות באיים, מינים קטנים נוטים לפתח גופים גדולים יותר, ומינים גדולים נוטים לפתח גופים קטנים יותר.
ישנם הסברים שהוצעו לסיבת היווצרות מנגנון הגמדות. סברה אחת היא כי תהליך סלקטיבי שבו רק חיות קטנות יותר הלכודות באי שורדות, כאשר כמות המזון יורדת מדי פעם לרמה גבולית. בעלי חיים קטנים יותר צורכים פחות משאבים ושטחים קטנים יותר, ולכן יש סיכוי גבוה יותר לעבור את נקודת השבר שבה הירידה באוכלוסייה מאפשרת מקורות מזון כדי לאפשר לניצולים לפרוח מחדש. גודל קטן יותר הוא גם יתרון מבחינת הרבייה, כיוון שהוא כרוך בתקופות הריון קצרה יותר ומשך דור קצר יותר. באזורים הטרופיים, יצורים בעלי גודל קטן יותר דורשים פחות אנרגיה עבור הומיאותרמיות. בין אוכלי עשב, גודל גדול מקנה יתרונות בהתמודדות עם מתחרים ועם טורפים, ולכן ירידה או אי קיומו של אחד מהם מגמד את חשיבות הגודל, והתחרות מהווה גורם חשוב יותר. בין הטורפים, הגורם העיקרי להצלחה נחשב הגודל וזמינות משאבי טרף, והתחרות היא ככל הנראה פחות חשובה.
במין נחש טיגריסי, מתרחשת גמדות איים, באיים בהם הטרף הזמין מוגבל לגדלים קטנים יותר מאשר כאלה הניצודים בדרך כלל על ידי נחשים ביבשת. כיוון שגודל הטרף העדיף על נחשים בדרך כלל הוא ביחס ישר לגודל הגוף, נחשים קטנים עשויים להתאים טוב יותר לציד טרף קטן.
התהליך ההפוך, שבו חיות קטנות גדלות באיים מבודדים חסרי הטורפים היבשתיים הגדולים ההמוניים, וגודלם עשוי להיות הרבה יותר גדול מהרגיל, נקרא ענקיות איים.
דוגמאות > טורפים

טיגריס באלינזי - נכחד.
טיגריס ג'אווה - נכחד.
שועל איים אפור, באיי התעלה של קליפורניה.
דביבון קוסומל.
זאב הונשו ביפן - נכחד.
דהול סרדינאי (Cynotherium sardous) - נכחד.
נמר זנזיבר - ככל הנראה נכחד.
דוגמאות > מכפילי פרסה

אנואה השפלה ואנואה ההרים.
תאו הפיליפינים.
אייל קי (Odocoileus virginianus clavium), בפלורידה קיז.
אייל אציל סרדיני (Cervus elaphus corsicanus) - הקטן שבתת-מיני האייל האציל מאיי הים_התיכון.
אייל פיליפיני.
כמה מינים של היפופוטמיים שנכחדו מן הפליסטוקן, כמו היפופוטם מלגשי, היפופוטם כרתים גמדי והיפופוטם קפריסאי גמדי.
דוגמאות > יונקים נוספים

עצלני קרקע מהאיים הקריבים כמו: מגלוקנוס ו-Acratocnus
עצלן גמדי מהאי אסקודו דה ורגואס.
הומו פלורסיינסיס (Homo floresiensis)
בעלי חדק נכחדים כמו: ממותת כרתים גמדית ופליאולוקסודון פלקונרי מהאיים מלטה, כרתים, וסיציליה, ממותה ננסית מאיי התעלה של קליפורניה ומיני סטגודון מהאי פלורס.
דוגמאות > עופות

אמו אי המלך ואמו אי הקנגורו.
דוגמאות > זוחלים

דינוזאורים גמדיים, כגון האירופזאורוס, שחי באזור איים בתחומי גרמניה של ימינו.
מיני דינוזאורים, כגון הזלמוקסס, שחיו באי הקדום האצג, בשטח רומניה של ימינו.
נחש טיגריסי מהאי רוקסבי בדרום אוסטרליה.
זיקונית ננסית ממדגסקר. ככל הנראה מדובר בזוחלים הקטנים ביותר המוכרים למדע.
ראו גם

ענקיות איים
הומו פלורסיינסיס
הערות שוליים

↑  התגלו ארבעה מינים חדשים של זיקיות זעירות, באתר PLoS ONE
ג'ורג' קיילי

| --- | --- |

 לידה:  27 בדצמבר 1773 סקרבורו, ממלכת בריטניה הגדולה 
 פטירה:  15 בדצמבר 1857 (בגיל 83) Brompton, הממלכה המאוחדת 
 מקום קבורה:  Church of All Saints, Brompton-by-Sawdon 
 בן או בת זוג:  Sarah Walker (9 ביולי 1795–?) 
 צאצאים:  Katherine Cayley, Sarah Philadephia Cayley, Isabella Cayley, Emma Cayley, Sir Digby Cayley, 7th Bt. 
 
הברונט השישי, סר ג'ורג' קיילי (באנגלית: George Cayley; ‏27 בדצמבר 1773 – 15 בדצמבר 1857), היה מהנדס, ממציא וחלוץ תעופה אנגלי, בנוסף להיותו בעל אחוזה, פוליטיקאי וחבר הפרלמנט הבריטי מטעם המפלגה הוויגית. קיילי נחשב למעצב עקרונות האווירודינמיקה, למדען האמיתי הראשון בתחום התעופה, ויש הרואים בו אבי התעופה המודרנית ומהנדס האווירונאוטיקה הראשון. בין השאר, קיילי נחשב לזה שהציג לראשונה את רעיון כלי הטיס הכבד מן האוויר, בעל הכנף הקבועה, וכן, זה שפיתח את הכנף בעלת הפרופיל האווירודינמי.
תגליותיו והעקרונות שגילה וניסח משמשים, כאבן יסוד, את העוסקים בתחום התעופה עד ימינו.
עם זאת, עבודתו לא הוגבלה לתעופה, והקיפה תחומים רבים ושונים, כמו אופטיקה, חשמל, אקוסטיקה, בליסטיקה, תחבורה, ניקוז, פיתוח פרוטזות ועוד. בין היתר, קיילי הציג, כממציא או כמפתח, מתקנים ורכיבים הנדסיים שונים. בין אלה ניתן למנות את גלגל החישורים, בעל תיילי המתכת הנמתחים, את ההינע הזחלי ועוד.